b'\n_START_ARTICLE_\nBetlem (possessi\xc3\xb3)\n_START_SECTION_\nConstruccions\n_START_PARAGRAPH_\nLes cases de la possessi\xc3\xb3 estan constitu\xc3\xafdes per diversos bucs adossats i disposats en "L" davant la carrera. Els bucs integren l\xe2\x80\x99habitatge hum\xc3\xa0 i depend\xc3\xa8ncies agropecu\xc3\xa0ries: colomer, estables i pallissa. L\'habitatge hum\xc3\xa0 t\xc3\xa9 dues altures, planta baixa i pis superior. La fa\xc3\xa7ana principal, orientada al migjorn, distribueix les obertures asim\xc3\xa8tricament. S\'accedeix a la planta baixa per un portal d\xe2\x80\x99arc de mig punt amb dovelles i carcanyols, i finestrons atrompetats. Al pis superior s\xe2\x80\x99obrin una s\xc3\xa8rie de finestres, totes amb ampit motllurat. Un rellotge de sol del 1885 se situa sobre una de les cadenes cantoneres que limita la fa\xc3\xa7ana principal de l\'habitatge. La coberta exterior \xc3\xa9s de dos aiguavessos amb teula \xc3\xa0rab limitada al frontis per cornisa plana. A\xc3\xaflladament, al voltant dels bucs principals, se situen altres instal\xc2\xb7lacions per a usos agr\xc3\xadcola-ramaders: un forn, una portassa i una pallissa dintre un mateix bloc, estables i sestadors. Com a instal\xc2\xb7lacions hidr\xc3\xa0uliques hi ha un abeurador, un aljub i una cisterna.\n_START_SECTION_\nJaciments arqueol\xc3\xb2gics\n_START_PARAGRAPH_\nA Betlem hi ha diversos jaciments arqueol\xc3\xb2gics prehist\xc3\xb2rics no excavats.'